6.

Iza točke 12.zd (Uredba Komisije (EU) br. 1103/2010) poglavlja XV. umeću se sljedeće točke: „12ze. 32008 R 1272: Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa, izmjeni i stavljanju izvan snage direktiva 67/548/EEZ i 1999/45/EZ te izmjeni Uredbe (EZ) br. 1907/2006 (SL L 353, 31.12.2008., str. 1.). Odredbe Uredbe (EZ) br. 1272/2008, za potrebe ovog Sporazuma čitaju se sa sljedećim prilagodbama: (a) Lihtenštajn nije u obvezi uspostaviti nacionalnu službu za pomoć u smislu članka 44. Uredbe (EZ) br. 1272/2008. Umjesto toga, Lihtenštajn će objaviti poveznicu na službu za pomoć Njemačkog saveznog instituta za sigurnost i zdravlje na radnom mjestu i to na početnoj stranici nadležnog tijela Lihtenštajna za kemikalije, Ureda za zaštitu okoliša; (b) sljedeće se odredbe ne primjenjuju na Norvešku: i. članak 51., u vezi s člankom 4. i člankom 46. stavkom 1., u pogledu zahtjeva za razvrstavanje, označivanje i/ili specifične granice koncentracije za tvari ili skupine tvari koje su navedene u dijelu 3. Priloga VI. Uredbi (EZ) br. 1272/2008 i koje su prikazane na sljedećem popisu. Norveška može zahtijevati drukčije razvrstavanje i/ili specifične granice koncentracije za te tvari; Ime Br. CAS Broj oznake EINECS Akrilamid 79-06-1 616-003-00-0 201-173-7 ii. članak 51., u vezi s člankom 4. i člankom 46. stavkom 1., u pogledu zahtjeva za razvrstavanje, označivanje i/ili specifične granice koncentracije za tvari ili skupine tvari koje nisu navedene u dijelu 3. Priloga VI. Uredbi (EZ) br. 1272/2008 i koje su prikazane na sljedećem popisu. Norveška može zahtijevati drukčije razvrstavanje, označivanje i/ili specifične granice koncentracije za te tvari; Ime Br. CAS Broj oznake ELINCS metil-akrilamidoglikolat (sadrži 0,01 % ≤ akrilamida < 0,1 %) 77402-05-2 [NOR-UNN-02-91] 403-230-3 metil-akrilamidometoksiacetat (sadrži 0,01 % ≤ akrilamida < 0,1 %) 77402-03-0 [NOR-UNN-03-01] 401-890-7 iii. članak 51., u vezi s člancima 4. i 9. i člankom 46. stavkom 1., u pogledu smjesa koje sadrže tvari kako su definirane u gore navedenom tekstu prilagodbe i. i ii.; iv. ta odstupanja prestaju važiti 1. lipnja 2012., ako Norveška do tog datuma u skladu s člankom 37. stavkom 1. Uredbe (EZ) br. 1272/2008, ne započne provoditi prijedloge za usklađeno razvrstavanje i označivanje, koji su 1. lipnja 2009. podneseni Europskoj kemijskoj agenciji za potporu strožem načinu razvrstavanja i označivanja. Ako se provodi postupak za usklađeno razvrstavanje i označivanje predviđen člankom 37. Uredbe (EZ) br. 1272/2008, pregled odstupanja obavlja se prije 31. prosinca 2013. Ako rezultati navedenog postupka podupiru odstupanja, odstupanja se primjenjuju Odlukom Zajedničkog odbora EGP-a. Ako se do 1. srpnja 2014. ne donose nikakva takva Odluka, odstupanja na taj datum prestaju važiti.; (c) islandska i norveška verzija izjava iz članaka 21. i 22. navedene su u dodacima 5. i 6. 12zf. 32010 R 0440: Uredba Komisije (EU) br. 440/2010 od 21. svibnja 2010. o naknadama koje se plaćaju Europskoj agenciji za kemikalije na temelju Uredbe (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa (SL L 126, 22.5.2010., str. 1.).”